stanford-oval/wikipedia huggingface dataset:
กระทรวงวิทยาศาสตร์และเทคโนโลยี (ประเทศไทย)
แหล่งข้อมูลอื่น

เว็บไซต์กระทรวงวิทยาศาสตร์และเทคโนโลยี เก็บถาวร 2019-05-06 ที่ เวย์แบ็กแมชชีน
| ด ค กหน่วยงานในสังกัดและหน่วยงานภายใต้การกำกับดูแลของกระทรวงการอุดมศึกษา วิทยาศาสตร์ วิจัยและนวัตกรรม |
| --- | --- | --- |
 สึบทอดจาก:กระทรวงวิทยาศาสตร์และเทคโนโลยี  สำนักงานคณะกรรมการการอุดมศึกษา  สำนักงานกองทุนสนับสนุนการวิจัย  สำนักงานคณะกรรมการวิจัยแห่งชาติ 
| กรม |  สำนักงานรัฐมนตรี  สำนักงานปลัดกระทรวง  กรมวิทยาศาสตร์บริการ  สำนักงานปรมาณูเพื่อสันติ  สำนักงานการวิจัยแห่งชาติ  สถาบันอุดมศึกษาของรัฐที่เป็นส่วนราชการ  |  |
| รัฐวิสาหกิจ |  สถาบันวิจัยวิทยาศาสตร์และเทคโนโลยีแห่งประเทศไทย  องค์การพิพิธภัณฑ์วิทยาศาสตร์แห่งชาติ  |  |
| องค์การมหาชน |  สำนักงานนวัตกรรมแห่งชาติ (องค์การมหาชน)  สำนักงานพัฒนาเทคโนโลยีอวกาศและภูมิสารสนเทศ (องค์การมหาชน)  สถาบันวิจัยดาราศาสตร์แห่งชาติ (องค์การมหาชน)  สถาบันเทคโนโลยีนิวเคลียร์แห่งชาติ (องค์การมหาชน)  สถาบันวิจัยแสงซินโครตรอน (องค์การมหาชน)  สถาบันสารสนเทศทรัพยากรน้ำ (องค์การมหาชน)  ศูนย์ความเป็นเลิศด้านชีววิทยาศาสตร์ (องค์การมหาชน)  |  |
| หน่วยงานอื่น ๆ |  สำนักงานพัฒนาวิทยาศาสตร์และเทคโนโลยีแห่งชาติ  สถาบันมาตรวิทยาแห่งชาติ  สำนักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ  สถานศึกษาเคมีปฏิบัติ (กรมวิทยาศาสตร์บริการ)  สำนักงานคณะกรรมการส่งเสริมวิทยาศาสตร์ วิจัยและนวัตกรรม  |  |
หมวดหมู่
วานรสิบแปดมงกุฎ

รูปบางส่วนของวานรสิบแปดมงกุฎ ในการแสดงโขนที่ลานคนเมืองเมื่อวันที่ 3 มิถุนายน 2549
วานรสิบแปดมงกุฏ เป็นวานร (ลิง) ในวรรณคดีเรื่องรามเกียรติ์ วานรเหล่านี้เป็นเทวดาที่จุติลงมาเป็นวานร และมาเป็นทหารเอกในกองทัพของพระราม ผู้ซึ่งเป็นองค์พระนารายณ์อวตารลงมา และต้องไปอยู่ในป่าเป็นเวลา 14 ปี เพื่อรักษาสัจจวาจาของพระราชบิดา คือ ท้าวทศรถ
เมื่อพระมเหสีของพระราม คือ นางสีดา ถูกทศกัณฐ์ กษัตริย์เมืองลงกา ลักพาตัวไป พระรามต้องนำกองทัพติดตามไปรับนางสีดาคืนมา โดยมีหนุมานผู้นำเอา สุครีพ ซึ่งเป็นน้าชายมาถวายตัวพร้อมไพร่พลเมืองขีดขิน และท้าวมหาชมพูที่ยกกำลังพลเมืองชมพูให้เป็นทหารแห่งองค์พระราม วานรสิบแปดมงกุฏจึงเป็นกำลังพลในทัพขององค์พระราม ที่มาจากสองเมืองคือ เมืองขีดขินของสุครีพ และเมืองชมพูของท้าวมหาชมพู
วานรสิบแปดมงกุฎ

| 0 | 1 | 2 |
| --- | --- | --- |
| เกยูรนามเยี่ยงนี้ |  | ในสกนธ์ นั้นฤๅ |

| 0 | 1 | 2 |
| --- | --- | --- |
| ศีม่วงแก่มัวมน |  | เผือดคล้ำ |

| 0 | 1 | 2 |
| --- | --- | --- |
| วิรุณหกเวหน |  | หากแบ่ง ภาคแฮ |

| 0 | 1 | 2 |
| --- | --- | --- |
| ช่วยชูราเมศห้ำ |  | หั่นเสี้ยนศึกอสูร |

— กรมหมื่นอดิศรอุดมเดช
| 0 | 1 | 2 |
| --- | --- | --- |
| สมญาโคมุทผู้- |  | พิสดาร |

| 0 | 1 | 2 |
| --- | --- | --- |
| สีประทุมโรยบาน |  | เปรียบได้ |

| 0 | 1 | 2 |
| --- | --- | --- |
| คือองค์พระหิมพานต์ |  | ปันภาคย์ มาแฮ |

| 0 | 1 | 2 |
| --- | --- | --- |
| หวังรบราพฉลองใต้ |  | บาทเบื้องอวตาร |

— พระองค์เจ้าเกษมศรีศุภโยค
| 0 | 1 | 2 |
| --- | --- | --- |
| คนธงนำทัพไท้ |  | อวตาร |

| 0 | 1 | 2 |
| --- | --- | --- |
| นามว่าไชยามพวาร |  | ภาพนี้ |

| 0 | 1 | 2 |
| --- | --- | --- |
| สีเทาพระอิสาณ |  | เทวบุตร์ |

| 0 | 1 | 2 |
| --- | --- | --- |
| จุติจากสวรรค์ลี้ |  | แบ่งเพี้ยงภาคย์ผัน |

— พระเทพกระวี
ระบำวานรพงศ์ของกรมศิลปากร

ระบำวานรพงศ์เป็นชุดการแสดงที่สร้างสรรค์ใหม่ โดยนาย เสรี หวังในธรรม ศิลปินแห่งชาติ พ.ศ. 2531 สาขาศิลปการละคร (ถึงแก่กรรม 2550) เมื่อครั้งดำรงตำแหน่งผู้อำนวยการกองการสังคีต กรมศิลปากร เป็นผู้ออกแบบและสร้างบท นำออกแสดงในโขนเรื่องรามเกียรติ์ ชุดหนุมานชาญสมร ณ โรงละครแห่งชาติ เมื่อเดือนตุลาคม พ.ศ. 2528 ผู้ประดิษฐ์ท่ารำ คือ นาย กรี วรศะริน ศิลปินแห่งชาติ พ.ศ. 2531 สาขานาฏศิลป์โขน (ถึงแก่กรรม 2541) ผู้รับถ่ายทอดท่ารำ คือ นาย ประสิทธิ์ ปิ่นแก้ว ผู้เชี่ยวชาญการสอนนาฏศิลป์ไทย อดีตผู้อำนวยการวิทยาลัยนาฏศิลป (เกษียณฯ 2545)
การแสดงชุดนี้เป็นการนำให้ผู้ชมทราบชื่อลิงสิบแปดมงกุฏและลิงพญาวานรที่เป็นกำลังสำคัญในกองทัพฝ่ายพลับพลาของพระราม และได้เห็นลักษณะการแต่งกายและสีประจำกายของลิงแต่ละตัว
ดนตรีที่ใช้ประกอบการแสดง ใช้วงปี่พาทย์เครื่องห้า หรือเครื่องคู่ หรือเครื่องใหญ่
การแต่งกายนั้นแต่งตามรูปแบบลิงสิบแปดมงกุฎ และลิงพญายืนเครื่องเต็มตัว พร้อมอาวุธประจำตัว สีเสื้อและศีรษะเป็นสีเดียวกันตามพงศ์ในเรื่องรามเกียรติ์
ส่วนลักษณะท่ารำนั้น ลิงสิบแปดมงกุฏออกท่าเพลงหน้าพาทย์รุกร้น แล้วตีบทในเพลงแขกโหม่งชั้นเดียว ต่อจากนั้นลิงพญาออกท่าเพลงหน้าพาทย์รัวสามลาและเพลงกราวกลาง โดยตีบทตามความหมายของบทร้อง ในกิริยาอาการของลิงผสมผสานกับลีลานาฏศิลป์เรียงตามลำดับตามชื่อด้วยความคล่องแคล่วว่องไวการแสดงชุดนี้ใช้เวลาแสดงประมาณ 12 นาที
ระบำวานรพงศ์ของกรมศิลปากร > เนื้อความจากบทร้องในระบำวานรพงศ์

| 0 | 1 | 2 |
| --- | --- | --- |
| นำดัวยไชยามพวานทหารหน้า |  | เกสรทมาลากล้ากลั่น |

| 0 | 1 | 2 |
| --- | --- | --- |
| ถัดมานิลราชกาจฉกรรจ์ |  | เคียงคู่นิลขันชาญชัย |

| 0 | 1 | 2 |
| --- | --- | --- |
| นิลเอกฤทธิไกรดังไฟกัลป์ |  | คู่นิลปานันทหารใหญ่ |

| 0 | 1 | 2 |
| --- | --- | --- |
| วิมลรณรบว่องไว |  | ถัดไปชื่อวิสันตราวี |

| 0 | 1 | 2 |
| --- | --- | --- |
| มาลุนเริงแรงกำแหงหาญ |  | เคียงขนานเกยูรกระบี่ศรี |

| 0 | 1 | 2 |
| --- | --- | --- |
| ทั้งมายูรพูนพลังแข็งขันดี |  | คู่กับสัตพลีมีเดชา |

| 0 | 1 | 2 |
| --- | --- | --- |
| สุรเสนเจนจบรบรอนราญ |  | คู่กับสุรกานต์ทหารกล้า |

| 0 | 1 | 2 |
| --- | --- | --- |
| โกมุทวุฒิไกรไวปัญญา |  | เคียงมากับกระบี่กุมิตัน |

| 0 | 1 | 2 |
| --- | --- | --- |
| ไวยบุตรรำบาญราญแรง |  | เคียงแข่งกับนิลปาสัน |

| 0 | 1 | 2 |
| --- | --- | --- |
| ครบสิบแปดมงกุฎสุดฉกรรจ์ |  | ทหารเอกทรงธรรม์รามราชา |

| 0 | 1 | 2 |
| --- | --- | --- |
| สุครีพโอรสพระสุริย์ฉาน |  | คำแหงหนุมานทหารหน้า |

| 0 | 1 | 2 |
| --- | --- | --- |
| นิลพัทฝ่ายชมพูนัครา |  | องคตบุตรพญาพาลี |

| 0 | 1 | 2 |
| --- | --- | --- |
| ชมพูพานศิวะโปรดประสาท |  | ชามภูวราชชาติเชื้อพญาหมี |

| 0 | 1 | 2 |
| --- | --- | --- |
| นิลนนท์ลูกพระอัคนี |  | ล้วนกระบี่พงศ์พญาวานร |
สำนวนไทย

ในหนังสือ "สำนวนไทย" ของ ขุนวิจิตรมาตรา (สง่า กาญจนาคพันธ์) เขียนไว้ว่า สิบแปดมงกุฎ นำมาใช้เป็นสำนวนในสมัยพระบาทสมเด็จพระมงกุฎเกล้าเจ้าอยู่หัว เมื่อมีนักเลงการพนันใหญ่ลือชื่อพวกหนึ่ง กล่าวกันว่าเป็นนักเลงชั้นยอด สักตามตัวเป็นรูปมงกุฎ จึงเรียกว่า สิบแปดมงกุฎ ตามเรื่องราวในรามเกียรติ์ จากนั้นถ้าใครเป็นนักเลงการพนันก็เลยเรียกว่า สิบแปดมงกุฎ
ทุกวันนี้ สิบแปดมงกุฎมิใช่สำนวนที่ใช้เรียกพวกนักเลงพนันเท่านั้น แต่ใช้เรียกพวกมิจฉาชีพทั้งหลาย เป็นสำนวนที่พบเห็นบ่อยมากตามสื่อมวลชนต่าง ๆ ซิ่งมีความหมายถึงพวกที่ยักยอก ต้มตุ๋น หลอกลวงให้ผู้อื่นหลงเชื่อแล้วยักย้ายถ่ายเททรัพย์สินผู้อื่นมาเป็นของตน
โครงกลอนที่แสดงถึงวานรสิบแปดมงกุฎ

เทวดา 18 องค์ที่อาสามาช่วยพระนารายณ์ตอนอวตารมาเป็นพระราม ปรากฏในในบทละครรามเกียรติ์ ที่กล่าวถึงตอนนี้ว่า
| 0 | 1 | 2 |
| --- | --- | --- |
| เมื่อนั้น |  | ฝูงเทพเทวาน้อยใหญ่ |

| 0 | 1 | 2 |
| --- | --- | --- |
| ต่างทูลอาสาพระภูวไนย |  | จะขอไปเป็นพลพระอวตาร |

| 0 | 1 | 2 |
| --- | --- | --- |
| มาล้างเหล่าอสูรพาลา |  | ที่หยาบช้าเบียนโลกทุกสถาน |

— พระราชนิพนธ์ในพระบาทสมเด็จพระพุทธยอดฟ้าจุฬาโลกมหาราช
เมื่อนางมณโฑเทวีผู้เคยเป็นนางฟ้าอยู่บนสวรรค์ออกไปดูทัพพระรามกับทศกัณฐ์ เมื่อเห็นทัพลิงก็ตกใจ แล้วกล่าวว่า
| 0 | 1 | 2 |
| --- | --- | --- |
| อันทหารทั้งสองนคเรศ |  | เลื่องชื่อลือเดชชาญสมร |

| 0 | 1 | 2 |
| --- | --- | --- |
| ล้วนเทวามาเป็นพานร |  | อาจจะช้อนพิภพเมืองอินทร์ |

| 0 | 1 | 2 |
| --- | --- | --- |
| ถึงจะพลิกสี่มหาสุธาธาร |  | ทั่วทุกจักรวาลก็ได้สิ้น |
แหล่งข้อมูลอื่น

สี ลักษณะหัวโขน และประวัติสังเขปของตัวละครในเรื่องรามเกียรติ์ นาย ประพันธ์ สุคนธชาติ รวบรวม
๑๘ มงกฎ คือ เทวดาแปลง แผลงฤทธิ์มาช่วยพระราม เก็บถาวร 2009-10-13 ที่ เวย์แบ็กแมชชีน
หัวโขน-สำนักงานคณะกรรมการวัฒนธรรมแห่งชาติ www.culture.go.th เก็บถาวร 2009-08-02 ที่ เวย์แบ็กแมชชีน
สีที่ใช้กับหัวโขน เก็บถาวร 2016-03-05 ที่ เวย์แบ็กแมชชีน
จารีตนาฏศิลป์ไทย. โดย นาย ประเมษฐ์ บุณยะชัย นิตยสารศิลปากร. ปีที่ ๕๐ ฉบับที่ ๑ มกราคม-กุมภาพันธ์ ๒๕๕๐. หน้า ๕ - ๑๙ เก็บถาวร 2016-03-05 ที่ เวย์แบ็กแมชชีน
ภาพจิตรกรรมฝาผนัง เรื่องรามเกียรติ์ วัดหัวลำโพง  wathualampong.com เก็บถาวร 2009-09-07 ที่ เวย์แบ็กแมชชีน
โคลงรามเกียรติ์ รอบพระระเบียงวัดพระศรีรัตนศาสดาราม  www.bloggang.com-praingpayear
กรมทหารพรานที่ 12

| กรมทหารพรานที่ 12 |
| --- | --- |
กรมทหารพรานที่ 12
ประเทศ:  ไทย
รูปแบบ: กำลังกึ่งทหาร
บทบาท: ปฏิบัติการสนธิกำลัง การลาดตระเวน รักษาความปลอดภัย ปิดล้อมตรวจค้น สกัดจับ ขยายผลจับกุม ยึดของกลาง จัดกำลังกองกำลังบูรพา
กองบัญชาการ: อำเภออรัญประเทศ จังหวัดสระแก้ว
คำขวัญ: “พัฒนาตน พร้อมรบ ทันสมัย” (Self Developed, Combat Ready, Sophisticated)
สีหน่วย:     ทับทิม–ไพลิน
วันสถาปนา: 19 มกราคม พ.ศ. 2530
ปฏิบัติการสำคัญ: กรณีพิพาทพรมแดนไทย–กัมพูชา ความไม่สงบในชายแดนภาคใต้ของประเทศไทย (คุมด่านอรัญฯ) เหตุระเบิดในกรุงเทพมหานคร พ.ศ. 2558 (คุมด่านอรัญฯ) เหตุระเบิดในบรัสเซลส์ พ.ศ. 2559 (คุมด่านอรัญฯ) เหตุระเบิดในกรุงเทพมหานคร พ.ศ. 2562 (คุมด่านอรัญฯ)
ผู้บังคับบัญชา
ผู้บังคับการ: พันเอก เมธี คำเต็ม
ผบ. สำคัญ: พันเอก วสุ เจียมสุข พันเอก หม่อมหลวงประวีร์ จักรพันธ์ พันเอก วิชิต มีคุณสุต พันเอก กฤษณ์ สุนสะธรรม พันเอก ปรมาธร บุนนาค พันเอก นิโรธ ทองม่วง พันเอก สหัสดนย์ ธเนศชัยพิทักษ์
กรมทหารพรานที่ 12 (อักษรย่อ: กรม ทพ. 12; อังกฤษ: 12th Ranger Forces Regiment) เป็นหนึ่งในกองกำลังเฉพาะกิจของกองทัพภาคที่ 1 ซึ่งมีกองบัญชาการอยู่ที่บ้านดงยาง อำเภออรัญประเทศ จังหวัดสระแก้ว มี พันเอก เมธี คำเต็ม เป็น ผู้บังคับการกรมทหารพรานที่ 12
นอกจากนี้ กรมทหารพรานที่ 12 ยังเป็นหนึ่งในหน่วยควบคุมยุทธการ “กองกำลังบูรพา” ซึ่งมีภารกิจ 3 ประการ ได้แก่ ดูแลชายแดน, รักษาความมั่นคงภายใน และการพัฒนาเพื่อความมั่นคง
ประวัติ

กรมทหารพรานที่ 12 ได้รับการสถาปนาเมื่อวันที่ 19 มกราคม พ.ศ. 2530
เดือนสิงหาคม พ.ศ. 2558 และเดือนธันวาคม พ.ศ. 2561 กรมทหารพรานที่ 12 ได้ร่วมกับตำรวจ, กรมศุลกากร และด่านตรวจคนเข้าเมืองจังหวัดสระแก้ว เพื่อสกัดจับขบวนการลอบขนสินค้าละเมิดลิขสิทธิ์จากประเทศกัมพูชา เข้าสู่ประเทศไทย โดยพบสินค้าละเมิดลิขสิทธิ์มูลค่ากว่า 1 ล้านบาท ซึ่งได้มีการตรวจสอบ และสืบสวนดำเนินคดี
ส่วนในเดือนสิงหาคม พ.ศ. 2560 และเดือนมกราคม พ.ศ. 2561 หน่วยเฉพาะกิจกรมทหารพรานที่ 12 จับกุมผู้ต้องหาลอบตัดไม้พะยูง พร้อมยึดของกลางได้เป็นจำนวนมาก โดยมอบหมายแก่เจ้าหน้าที่ เพื่อดำเนินการตามกฎหมายต่อไป
เดือนพฤศจิกายน พ.ศ. 2562 กรมทหารพรานที่ 12 ได้ตั้งจุดตรวจ, จุดสกัด และจัดชุดเฉพาะกิจลาดตระเวนตรวจค้นบริเวณตลาดโรงเกลือ เพื่อป้องกันการปลุกระดมชาวกัมพูชา ในการโค่นล้มรัฐบาลฮุน เซน ที่มีสม รังสี เป็นแกนนำ ตามคำร้องขอของรัฐบาลกัมพูชา รวมถึงป้องกันกลุ่มฉวยโอกาสลอบนำยาเสพติดและสิ่งผิดกฎหมายเข้าสู่ประเทศไทย อีกทั้งมีการประชาสัมพันธ์ห้ามคนไทยกระทำสิ่งผิดกฎหมาย และไม่ให้วิพากษ์วิจารณ์การเมืองในประเทศกัมพูชา
ในเดือนเดียวกันนี้ กรมทหารพรานที่ 12 ได้ประสานงานเพื่อเจรจาให้เจ้าหน้าที่กัมพูชาปล่อยตัวนักพนันชาวไทยที่ลอบเข้ากาสิโนเถื่อน 173 คน กลับสู่ประเทศ
กิจกรรมเพื่อสังคม

เดือนตุลาคม พ.ศ. 2554 กรมทหารพรานที่ 12 ได้ตั้งศูนย์รวมน้ำใจช่วยภัยน้ำท่วมที่ศาลาวัดหนองปรือ เพื่อรับของบริจาคไปช่วยเหลือผู้ประสบภัยน้ำท่วมที่เทศบาลนครรังสิต จังหวัดปทุมธานี และในเดือนมีนาคม พ.ศ. 2556 กรมทหารพรานที่ 12 ได้ซ่อมแซม พร้อมมอบบ้านแก่ราษฎรผู้ยากไร้ตามแนวชายแดน เพื่อถวายเป็นพระราชกุศล แด่พระบาทสมเด็จพระมหาภูมิพลอดุลยเดชมหาราช บรมนาถบพิตร
เดือนพฤษภาคม พ.ศ. 2557 หน่วยเฉพาะกิจกรมทหารพรานที่ 12 ร่วมกับองค์การบริหารส่วนตำบลท่าข้าม และผู้นำชุมชน ได้ช่วยกันซ่อมแซมบ้านเรือนแก่ผู้ประสบวาตภัย หลังเกิดพายุฤดูร้อนถล่มบ้านเรือนเสียหายไป 18 หลังคาเรือน
เดือนกุมภาพันธ์ พ.ศ. 2558 หน่วยเฉพาะกิจกรมทหารพรานที่ 12 ได้นำขบวนรถบรรทุกน้ำ มาเพื่อแจกจ่ายแก่ประชาชนที่ประสบภัยแล้ง บริเวณชายแดนจังหวัดสระแก้ว และในเดือนสิงหาคม หน่วยเฉพาะกิจกรมทหารพรานที่ 12 ได้ร่วมกับวิทยาลัยเทคนิคสระแก้ว ดำเนินกิจกรรมซ่อมจักรยานให้แก่นักเรียน และราษฎรตามแนวชายแดน จำนวนเกือบ 300 คน
ส่วนในเดือนพฤศจิกายน ของปีเดียวกัน หน่วยเฉพาะกิจกรมทหารพรานที่ 12 กองกำลังบูรพา ร่วมกับโรงพยาบาลส่งเสริมสุขภาพตำบลท่าข้าม และองค์การบริหารส่วนตำบลท่าข้าม อำเภออรัญประเทศ จังหวัดสระแก้ว ดำเนินการกำจัดยุงลาย เพื่อป้องกันโรคไข้เลือดออกแก่กำลังพล รวมถึงประชาชนตามแนวชายแดนไทย–กัมพูชา
โครงสร้าง

กองร้อยทหารพรานที่ 1201 – จัดประชุมแก้ปัญหาชายแดนอรัญประเทศ–ปอยเปต ร่วมกับทหารกัมพูชาเมื่อปี พ.ศ. 2559
กองร้อยทหารพรานที่ 1202 – ร่วมปรับภูมิทัศน์ เพื่อรองรับพิธีเปิดสะพานมิตรภาพไทย–กัมพูชา
กองร้อยทหารพรานที่ 1203
กองร้อยทหารพรานที่ 1204
กองร้อยทหารพรานที่ 1205
กองร้อยทหารพรานที่ 1206 – จับกุมแรงงานกัมพูชา 241 คนที่ลอบผ่านชายแดนโดยไม่มีหนังสือเดินทางเมื่อปี พ.ศ. 2560
กองร้อยทหารพรานที่ 1207
หมวดทหารพรานหญิง กรมทหารพรานที่ 12 – ตรวจค้นสตรีผู้ต้องสงสัย
บุคคลที่มีชื่อเสียง

พันเอก หม่อมหลวงประวีร์ จักรพันธ์ – อดีตผู้บังคับการกรม
พันเอก สหัสดนย์ ธเนศชัยพิทักษ์ – อดีตผู้บังคับการกรม
ยุทโธปกรณ์ > ยานพาหนะภาคพื้นดิน

| รุ่น | ภาพ | ประเภท | ที่มา | หมายเหตุ |
| --- | --- | --- | --- | --- |
| ไม่ทราบ | – | รถบรรทุกน้ำ |  ญี่ปุ่น | ขนาดบรรจุประมาณ 6,000 ลิตร |
ยุทโธปกรณ์ > อากาศยาน

| รุ่น | ภาพ | ประเภท | ที่มา | หมายเหตุ |
| --- | --- | --- | --- | --- |
| เบลล์ 212 |  | เฮลิคอปเตอร์อเนกประสงค์ |  สหรัฐ | อนุมัติการใช้โดยกองทัพบกไทย |
ยุทโธปกรณ์ > อาวุธเล็ก

| ชื่อ | ภาพ | ประเภท | ขนาดลำกล้อง | ที่มา | หมายเหตุ |
| --- | --- | --- | --- | --- | --- |
| ไม่ทราบ | — | ปืนสั้น |  |  |  |
| เอ็ม 16 |  | ปืนเล็กยาวจู่โจม | 5.56×45 มม. นาโต |  สหรัฐ |  |
| เอชเค 33 |  | ปืนเล็กยาวจู่โจม | 5.56×45 มม. นาโต |  เยอรมนี  ไทย |  |
| เอ็ม 203 |  | เครื่องยิงลูกระเบิด | 40 มม. |  สหรัฐ |  |
แหล่งข้อมูลอื่น

กรมทหารพรานที่ 12 ที่เฟซบุ๊ก
สโมสรฟุตบอลโครเอเชียริเยกา

สตาดีโอน รูเจวีซา
สโมสรฟุตบอลโครเอเชียริเยกา (โครเอเชีย: Hrvatski Nogometni Klub Rijeka) หรือ เอชเอ็นเค ริเยกา หรือ ริเยกา เป็นสโมสรฟุตบอลอาชีพในประเทศโครเอเชีย ตั้งอยู่ที่เมืองริเยกา ปัจจุบันลงเล่นในเพอร์วา ฮาเอนเอล ตั้งแต่ปี ค.ศ. 1992 สนามเหย้าคือ สนามกีฬารูเยวิตซา สีประจำสโมสรคือสีขาว
เกียรติประวัติ

โครเอเชียเฟิสต์ลีก (1): 2016–17
โครเอเชียนคัพ (6): 2004–05, 2005–06, 2013–14, 2016–17, 2018–19, 2019–20
แหล่งข้อมูลอื่น

HNK Rijeka official website (อังกฤษ) (โครเอเชีย)
HNK Rijeka at UEFA.com (อังกฤษ)
| ด ค กโครเอเชียนเฟิสต์ฟุตบอลลีก |
| --- | --- |
สโมสรในฤดูกาล 2019–20:  ดินามอซาเกร็บ  Gorica  คัยดูกสปลิต  Inter Zaprešić  Istra 1961  Lokomotiva  Osijek  รีเยกา  Slaven Belupo  Varaždin 
ฤดูกาล:  1992  1992–93  1993–94  1994–95  1995–96  1996–97  1997–98  1998–99  1999–2000  2000–01  2001–02  2002–03  2003–04  2004–05  2005–06  2006–07  2007–08  2008–09  2009–10  2010–11  2011–12  2012–13  2013–14  2014–15  2015–16  2016–17  2017–18  2018–19  2019–20
พระมหาเถรคันฉ่อง

| สมเด็จพระอริยวงษญาณ (พระมหาเถรคันฉ่อง ) |
| --- | --- |
รูปเคารพพระมหาเถรคันฉ่องที่วัดนางพญา (จังหวัดพิษณุโลก)
ตำแหน่งชั้นสูง
ที่อยู่: วัดมหาธาตุ 
พระมหาเถรคันฉ่อง (ฉบับพันจันทนุมาศ (เจิม) สะกดว่าคันฉอง) เป็นพระภิกษุชาวมอญในรัชสมัยพระเจ้านันทบุเรงแห่งกรุงหงสาวดี ได้ตามเสด็จสมเด็จพระนเรศวรมหาราชอพยพมากรุงศรีอยุธยา โปรดอยู่วัดมหาธาตุ
ประวัติ

พระมหาเถรคันฉ่อง มีประวัติตอนต้นอย่างไรไม่ปรากฏ พระราชพงศาวดาร ฉบับพันจันทนุมาศ (เจิม) ระบุว่า เมื่อพระเจ้านันทบุเรงมีพระราชประสงค์จะจับสมเด็จพระนเรศวรมาประหารชีวิต จึงออกอุบายบอกสมเด็จพระนเรศวรว่าอังวะเป็นกบฏ ให้สมเด็จพระนเรศวรยกทัพมาช่วยหงสาวดี สมเด็จพระนเรศวรยกทัพมาพักกองใกล้อารามของพระมหาเถรคันฉ่อง พระเจ้านันทบุเรงทรงทราบจึงตรัสเรียกพระยาเกียรติ พระยาพระราม มา แล้วรับสั่งให้นำกองทัพไปตีกระหนาบหลัง จับตัวสมเด็จพระนเรศวรไปประหารชีวิตให้ได้ พระยาเกียรติพระยาพระรามเรียนเรื่องทั้งหมดถวายพระมหาเถรคันฉ่อง ท่านสงสารสมเด็จพระนเรศวร จึงพาพระยาเกียรติพระยาพระรามไปเข้าเฝ้าสมเด็จพระนเรศวร กราบทูลเรื่องพระเจ้านันทบุเรงคิดประทุษร้าย สมเด็จพระนเรศวรทรงสำนึกในพระคุณของพระมหาเถร จึงตัดสินพระทัยจะพาท่าน พร้อมทั้งพระยาเกียรติพระยาพระรามและญาติโยมไปอยู่กรุงศรีอยุธยา จากนั้นทรงหลั่งน้ำจากสุวรรณภิงคารรดลงพื้นดิน ประกาศตัดขาดกรุงศรีอยุธยากับหงสาวดีจากกันนับแต่นั้น
เมื่อถึงกรุงศรีอยุธยา สมเด็จพระนเรศวรจึงกราบทูลสมเด็จพระมหาธรรมราชาธิราชทุกประการ แล้วโปรดให้พระมหาเถรคันฉ่องอยู่วัดมหาธาตุุ พระราชทานสัปทน กรรชิง คานหาม คนหาม จังหัน นิตยภัต และเครื่องสมณบริขารต่าง ๆ นอกจากนี้พระราชพงศาวดาร ฉบับสมเด็จพระพนรัตน์ วัดพระเชตุพน ฉบับตัวเขียน ยังระบุเพิ่มเติมว่าโปรดให้ท่านเป็นสมเด็จพระอริยวงษญาณบริยัติวราสังฆราชาธิบดี ศรีสมณุตมาบรินายก ติปิฎกธราจาริย์ สฤษดีขัติยสารสุนธร มหาคณฤศร อุดรวามคณะสังฆารามคามวาษีฝ่ายซ้าย ให้ว่าคณะเหนือ ส่วนญาติโยมให้อยู่ตำบลบ้านหลังวัดนก
รายการอ้างอิง

↑  พระราชพงศาวดารกรุงศรีอยุธยา ฉบับพันจันทนุมาศ (เจิม) และเอกสารอื่น, หน้า 142
↑  พระราชพงศาวดารกรุงศรีอยุธยา ฉบับพันจันทนุมาศ (เจิม) และเอกสารอื่น, หน้า 143
↑  พระราชพงศาวดารกรุงศรีอยุธยา ฉบับพันจันทนุมาศ (เจิม) และเอกสารอื่น, หน้า 144
↑  พระราชพงศาวดารกรุงศรีอยุธยา ฉบับพันจันทนุมาศ (เจิม) และเอกสารอื่น, หน้า 145
↑  พระราชพงศาวดาร ฉบับสมเด็จพระพนรัตน์ วัดพระเชตุพน ตรวจสอบชำระจากเอกสารตัวเขียน, หน้า 93
ดำรงราชานุภาพ, สมเด็จพระเจ้าบรมวงศ์เธอ กรมพระยา. ตำนานคณะสงฆ์. กรุงเทพฯ : โรงพิมพ์คุรุสภาลาดพร้าว, 2514. 76 หน้า.   [พิมพ์เป็นอนุสรณ์ในงานฌาปนกิจศพ นางเล็ก พิณสายแก้ว วันที่ 19 เมษายน พ.ศ. 2514]
พระราชพงศาวดารกรุงศรีอยุธยา ฉบับพันจันทนุมาศ (เจิม) และเอกสารอื่น. นนทบุรี : ศรีปัญญา, 2553. 800 หน้า.  ISBN 978-616-7146-08-9
ศานติ ภักดีคำ. พระราชพงศาวดาร ฉบับสมเด็จพระพนรัตน์ วัดพระเชตุพน ฉบับตัวเขียน. พระราชพงศาวดาร ฉบับสมเด็จพระพนรัตน์ วัดพระเชตุพน ตรวจสอบชำระจากเอกสารตัวเขียน. กรุงเทพฯ : อมรินทร์พริ้นติ้ง แอนด์ พับลิชชิ่ง, 2558. 558 หน้า. หน้า (35)-(50). ISBN 978-616-92351-0-1 [จัดพิมพ์โดยเสด็จพระราชกุศลในการพระราชทานเพลิงศพพระธรรมปัญญาบดี (ถาวร ติสฺสานุกโร ป.ธ.๔)]
อำเภอเหนือคลอง

| อำเภอเหนือคลอง |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Nuea Khlong
ท่าอากาศยานนานาชาติกระบี่
คำขวัญ: ธรรมชาติงามตระการ ตำนานเมืองเก่า ร่มเงาอารยธรรม งามล้ำองค์เจดีย์ เหลืองกระบี่คู่ควรเมือง
แผนที่จังหวัดกระบี่ เน้นอำเภอเหนือคลอง
พิกัด: 8°4′29″N 99°0′13″E﻿ / ﻿8.07472°N 99.00361°E﻿ / 8.07472; 99.00361
ประเทศ:  ไทย
จังหวัด: กระบี่
พื้นที่
 • ทั้งหมด: 414.8 ตร.กม. (160.2 ตร.ไมล์)
ประชากร (2564)
 • ทั้งหมด: 64,686 คน
 • ความหนาแน่น: 155.95 คน/ตร.กม. (403.9 คน/ตร.ไมล์)
รหัสไปรษณีย์ : 81130
รหัสภูมิศาสตร์: 8108
ที่ตั้งที่ว่าการ: ที่ว่าการอำเภอเหนือคลอง เลขที่ 9  หมู่ที่ 2 บ้านเหนือคลอง ตำบลเหนือคลอง อำเภอเหนือคลอง จังหวัดกระบี่ รหัสไปรษณีย์ 81130
 ส่วนหนึ่งของสารานุกรมประเทศไทย
เหนือคลอง เป็น 1 ใน 8 อำเภอของจังหวัดกระบี่ เดิมเป็นส่วนหนึ่งของอำเภอเมืองกระบี่กับอำเภอเกาะลันตา ต่อมาได้แยกพื้นที่ออกมาตั้งเป็นกิ่งอำเภอในวันที่ 1 เมษายน พ.ศ. 2535 และยกฐานะเป็นอำเภออย่างเป็นทางการในวันที่ 12 พฤศจิกายน พ.ศ. 2539 อำเภอนี้เป็นที่ตั้งของท่าอากาศยานนานาชาติกระบี่
ที่ตั้งและอาณาเขต

อำเภอเหนือคลองมีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอเขาพนม
ทิศตะวันออก ติดต่อกับอำเภอคลองท่อม
ทิศใต้ ติดต่อกับอำเภอเกาะลันตา
ทิศตะวันตก ติดต่อกับอำเภอเมืองกระบี่
ประวัติ

เมื่อปี พ.ศ. 2534 กำนัน ผู้ใหญ่บ้าน และราษฎรฝั่งตะวันออกของอำเภอเมืองกระบี่ รวม 8 ตำบล ได้พิจารณาว่าสภาพทางภูมิศาสตร์ ลักษณะความเป็นอยู่ การประกอบอาชีพ แนวโน้มมีความเจริญในอนาคต และความเห็นชอบของคณะกรรมการหมู่บ้าน สภาตำบล หัวหน้าส่วนราชการประจำอำเภอ จังหวัด สภาจังหวัด สมาชิกสภาผู้แทนราษฎร และกระทรวงมหาดไทย จึงได้ประกาศเขตท้องที่อำเภอเมืองกระบี่แยกพื้นที่ตำบลห้วยยูง ตำบลปกาสัย ตำบลเกาะศรีบอยา ตำบลโคกยาง ตำบลคลองเขม้า ตำบลคลองขนาน ตำบลเหนือคลอง และตำบลตลิ่งชัน ของอำเภอเมืองกระบี่ ออกมาตั้งเป็น กิ่งอำเภอเหนือคลอง ตามประกาศกระทรวงมหาดไทยลงวันที่ 13 มีนาคม พ.ศ. 2535 โดยมีผลบังคับตั้งแต่วันที่ 1 เมษายน ปีเดียวกัน
และต่อมาได้มีพระราชกฤษฎีกายกฐานะขึ้นเป็น อำเภอเหนือคลอง ตามประกาศกระทรวงมหาดไทยลงวันที่ 12 พฤศจิกายน พ.ศ. 2539 โดยให้มีผลตั้งแต่วันที่ 20 พฤศจิกายน ปีเดียวกัน
การแบ่งเขตการปกครอง > การปกครองส่วนภูมิภาค

อำเภอเหนือคลองแบ่งเขตการปกครองออกเป็น 8 ตำบล 57 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) | แผนที่ |
| --- | --- | --- | --- | --- | --- |
| 1. | เหนือคลอง | Nuea Khlong | 7 | 15,265 |  |
| 2. | เกาะศรีบอยา | Ko Si Boya | 7 | 5,300 |  |
| 3. | คลองขนาน | Khlong Khanan | 9 | 9,972 |  |
| 4. | คลองเขม้า | Khlong Khamao | 4 | 6,095 |  |
| 5. | โคกยาง | Khok Yang | 7 | 6,637 |  |
| 6. | ตลิ่งชัน | Taling Chan | 6 | 6,130 |  |
| 7. | ปกาสัย | Pakasai | 9 | 8,053 |  |
| 8. | ห้วยยูง | Huai Yung | 8 | 7,590 |  |
การแบ่งเขตการปกครอง > การปกครองส่วนท้องถิ่น

ท้องที่อำเภอเหนือคลองประกอบด้วยองค์กรปกครองส่วนท้องถิ่น 9 แห่ง ได้แก่
เทศบาลตำบลเหนือคลอง ครอบคลุมพื้นที่บางส่วนของตำบลเหนือคลอง
องค์การบริหารส่วนตำบลเหนือคลอง ครอบคลุมพื้นที่ตำบลเหนือคลอง (นอกเขตเทศบาลตำบลเหนือคลอง)
องค์การบริหารส่วนตำบลเกาะศรีบอยา ครอบคลุมพื้นที่ตำบลเกาะศรีบอยาทั้งตำบล
องค์การบริหารส่วนตำบลคลองขนาน ครอบคลุมพื้นที่ตำบลคลองขนานทั้งตำบล
องค์การบริหารส่วนตำบลคลองเขม้า ครอบคลุมพื้นที่ตำบลคลองเขม้าทั้งตำบล
องค์การบริหารส่วนตำบลโคกยาง ครอบคลุมพื้นที่ตำบลโคกยางทั้งตำบล
องค์การบริหารส่วนตำบลตลิ่งชัน ครอบคลุมพื้นที่ตำบลตลิ่งชันทั้งตำบล
องค์การบริหารส่วนตำบลปกาสัย ครอบคลุมพื้นที่ตำบลปกาสัยทั้งตำบล
องค์การบริหารส่วนตำบลห้วยยูง ครอบคลุมพื้นที่ตำบลห้วยยูงทั้งตำบล
วัดตโปทาราม (บ่อน้ำร้อน)

| วัดตโปทาราม |
| --- | --- |

ที่ตั้ง: ตำบลหาดส้มแป้น อำเภอเมืองระนอง จังหวัดระนอง
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดตโปทาราม เป็นวัดราษฎร์  ตั้งอยู่เลขที่ 17/1  บ้านบ่อน้ำร้อน  ถนนชลระอุ หมู่ที่ 2 ตำบลหาดส้มแป้น อำเภอเมืองระนอง จังหวัดระนอง สังกัดคณะสงฆ์มหานิกาย
สภาพฐานะและที่ตั้งวัด

อาณาเขต
ทิศเหนือ       ติดต่อกับภูเขา
ทิศใต้          ติดต่อกับถนนชลระอุ
ทิศตวันออก   ติดต่อกับเขตป่าสงวนแห่งชาติ
ทิศตะวันตก ติดต่อกับสวนสาธารณะ รักษะวาริน
สภาพแวดล้อม พื้นที่ตั้งเป็นที่ราบเชิงเขา  สภาพแวดล้อมเป็นภูเขามีป่าเบญจพรรณและบ่อน้ำร้อนธรรมชาติ 3 บ่อ
วัดตโปทาราม  สร้างขึ้นโดยมีคณะกรรมการดำเนินการ  และมีนายไว  อุดมวงษ์ เป็นผู้ยื่นเรื่องราวขออนุญาตต่อทางราชการขอที่ดินที่เป็นที่ว่างเปล่ายังไม่มีใครจับจองเป็นเจ้าของเพื่อสร้างวัด  ได้รับอนุญาตสร้างวัดเมื่อวันที่ 28 มิถุนายน พ.ศ. 2501  กระทรวงศึกษาธิการประกาศตั้งวัดเมื่อวันที่ 19 กันยายน พ.ศ. 2505 ได้รับพระราชทานวิงสุงคามสีมาเมื่อวันที่ 3 กันยายน พ.ศ. 2525    เขตวิสุงคามสีมา กว้าง 40 เมตร ยาว 80 เมตร  และได้ผูกพัทธสีมาเมื่อวันที่ 15 กุมภาพันธ์ พ.ศ. 2526 เดิมทีตั้งชื่อ "วัดชลระอุสังฆาวาส" แต่ภายหลังได้มีพระมหาเถระช่วยตั้งชื่อให้ใหม่ว่า "วัดตโปทาราม"
ปูชนียวัตถุ

พระพุทธรังษีวรโพธิ  พระประธานในพระอุโบสถซึ่งอัญเชิญมาจากจังหวัดพระนครศรีอยุธยา
รอยพระพุทธบาท  เป็นรอยพระพุทธบาทจำลองมาจากวัดพระพุทธบาทตากผ้า  จังหวัดลำพูน  สร้างขึ้นเพื่อเป็นอนุสรณ์ 200 ปี กรุงรัตนโกสินทร์
ลำดับเจ้าอาวาส

พระเทพสิทธิมงคล ดร.(เสนอ  สิริปญฺโญ) พ.ศ. 2499 - 2566
พระครูสิริตโปทานุรักษ์ (พระมหาเจษฎา  สิริวณฺโณ)  เจ้าอาวาส   พ.ศ. 2567- ปัจจุบัน
สโมสรฟุตบอลอาร์เซนอลในฤดูกาล 1996–97

ฤดูกาล 1996–97 เป็นฤดูกาลที่ 99 ของการแข่งขันฟุตบอลที่เล่นโดยอาร์เซนอล สโมสรปลดผู้จัดการทีมบรูซ ริออค ในช่วงปิดฤดูกาล 1995–96 หลังจากใช้บริการ 2 รักษาการผู้จัดการทีมคือ สจ๊วต ฮุสตัน และ แพ็ต ไรซ์ มาระยะหนึ่ง อาร์แซน แวงแกร์ ผู้จัดการทีมชาวฝรั่งเศสได้รับการแต่งตั้งให้ดำรงตำแหน่งแทน ซึ่งเป็นผู้จัดการทีมคนแรกของสโมสรที่เกิดนอกเกาะอังกฤษ เมื่อจบฤดูกาล อาร์เซนอลจบอันดับ 3 ของพรีเมียร์ลีกและพลาดการเข้ารอบยูฟ่าแชมเปียนส์ลีกต้องไปแข่งขันยูฟ่าคัพรอบคัดเลือกรอบแรกแทน พวกเขาตกรอบที่ 4 ทั้งเอฟเอคัพและลีกคัพให้กับลีดส์ยูไนเต็ดและลิเวอร์พูลตามลำดับ ในการแข่งขันฟุตบอลสโมสรยุโรป สโมสรตกรอบยูฟ่าคัพรอบแรกด้วยน้ำมือของโบรุสซีอาเมินเชินกลัทบัค จากเยอรมนี
อาร์เซนอลขายผู้เล่นแนวรุกหลายคนในตลาดซื้อขายนักเตะ โดยเฉพาะอย่างยิ่งเดวิด ฮิลลิเออร์ให้กับพอร์ตสมัท และพอล ดิกคอฟให้กับแมนเชสเตอร์ซิตี กองกลาง เรมี การ์ด และปาทริก วีเยรา ถูกซื้อมาจากสทราซบูร์ และเอซี มิลาน ตามลำดับ จอห์น ฮาร์ทสันย้ายไปเวสต์แฮมยูไนเต็ดในเดือนมกราคม ค.ศ. 1997; เขาถูกแทนที่ด้วยนีกอลา อาแนลกา กองหน้าดาวรุ่งซึ่งย้ายมาอาร์เซนอลในเดือนต่อมาหลังซื้อมาจากปารีแซ็ง-แฌร์แม็ง
พวกเขาเริ่มต้นในลีกได้อย่างแข็งแกร่งโดยแพ้เพียง 1 นัดจาก 12 นัดแรก อาร์เซนอลเริ่มต้นเดือนพฤศจิกายนในตำแหน่งจ่าฝูง แม้ว่าสโมสรจะไร้ชัยชนะในช่วงคริสต์มาส แต่โอกาสในการคว้าแชมป์ยังคงไม่เปลี่ยนแปลง การแข่งขันที่เสมอ 2 นัดและแพ้ในเดือนกุมภาพันธ์นั้นรุนแรง เนื่องจากมันทำให้อาร์เซนอลหล่นไปอยู่อันดับที่ 4 ผลเสมอในเดือนเมษายนทำให้ทีมออกจากการแข่งขันชิงตำแหน่งแชมป์ลีกและให้ความสำคัญกับตำแหน่งรองจ่าฝูง ซึ่งมาพร้อมกับโควตายูฟ่าแชมเปียนส์ลีกรอบคัดเลือก ความพ่ายแพ้ต่อนิวคาสเซิลยูไนเต็ดในนัดสุดท้ายของฤดูกาลทำให้โอกาสของอาร์เซนอลในการจบตำแหน่งรองแชมป์จบลง เนื่องจากผลต่างประตูได้เสียที่เหนือกว่าของนิวคาสเซิล ชัยชนะเหนือดาร์บี้ เคาน์ตี้ในวันสุดท้าย หมายความว่าสโมสรจบอันดับ 3 โดยมีแต้มเท่ากับนิวคาสเซิลและลิเวอร์พูล แต่ผลต่างประตูได้เสียมากกว่าลิเวอร์พูล
เอียน ไรต์ เป็นผู้ทำประตูสูงสุดของอาร์เซนอลในฤดูกาลนี้ เขายิงได้ 30 ประตูจาก 41 นัด
ปูมหลัง

ในเดือนมิถุนายน ค.ศ. 1995 อาร์เซนอลได้แต่งตั้งบรูซ ริออช ซึ่งเพิ่งพาโบลตันวอนเดอเรอส์เข้าสู่รอบชิงชนะเลิศลีกคัพและเลื่อนชั้นสู่ลีกสูงสุด เป็นผู้จัดการทีมคนใหม่ แทนที่จอร์จ เกรแฮม ผู้ซึ่งพาสโมสรคว้าแชมป์ลีกดิวิชัน 1 สมัยล่าสุดเมื่อ 4 ปีก่อน ภายใต้การคุมทีมของเขา สโมสรได้ทำลายสถิติการย้ายทีมของอังกฤษในเวลานั้นด้วยการจ่ายเงินให้อินเตอร์มิลาน 7.5 ล้านปอนด์สำหรับการเซ็นสัญญาคว้าตัวเดนนิส เบิร์กแคมป์กองหน้าทีมชาติเนเธอร์แลนด์เพื่อมาจับคู่กับเอียน ไรต์ อาร์เซนอลเข้าถึงรอบรองชนะเลิศลีกคัพและจบอันดับที่ 5 ในพรีเมียร์ลีกเมื่อจบฤดูกาล 1995–96 และผ่านเข้ารอบคัดเลือกรอบแรกในยูฟ่าคัพในฤดูกาลถัดมา